Stk. 1. Udmeldelse samt overgang til passivt medlemskab skal ske skriftligt på en særlig blanket med mindst 1 måneds varsel til udgangen af et kvartal. Stk. 2. Udmeldelse kan dog ikke finde sted, så længe der består en konflikt mellem Jorde­moderforeningen og en arbejdsgiver, inden for hvis område det pågældende medlem er be­skæftiget. Stk. 3. Passive og arbejdsløse medlemmer er ved genoptagelse af erhverv pligtige at give Jordemoderforeningen meddelelse herom. Overførsel til aktivt medlemskab for passive fin­der sted ved førstkommende kvartalsskifte. Stk.4. Nye medlemmer, der er jordemoderstuderende, er medlem af både Jordemoderforeningen og af De Jordemoderstuderendes Landssammenslutning, JSL. Udmeldelse kan kun ske via Jordemoderforeningen, og vil samtidigt også gælde for medlemskabet af JSL.   Stk. 5. Aktive medlemmer er ved flytning til eller fra Grønland pligtige at give Jordemoderforeningen meddelelse herom, hvorefter overførsel til relevant medlemskategori finder sted ved førstkommende kvartalsskifte.